Den 21-årige højreback Alexander Munksgaard skifter fra FC Midtjylland til AGF på en femårig kontrakt.

AGF har købt den 21-årige højreback Alexander Munksgaard i FC Midtjylland. Munksgaard har i AGF underskrevet en femårig aftale, bekræfter klubben i en pressemeddelelse.

Sportschef Peter 'PC' Christiansen glæder sig over nyerhvervelsen.

- Alexander er en spiller, vi kender godt, og som cheftræneren også har arbejdet sammen med tidligere, siger sportschefen i en pressemeddelelse.

- Han er en dygtig og solid forsvarsspiller, der er ydmyg og arbejder hårdt, og samtidig er yderst ambitiøs på sine egne og holdets vegne.

- På den måde passer han rigtig godt ind i AGF, og vi glæder os over, at det er lykkedes at lave en aftale og til at se ham i den hvide trøje, siger sportschef i AGF, Peter Christiansen.

Alexander Munksgaard har arbejdet sammen med AGF-træner David Nielsen i Lyngby Boldklub.



KØB BILLETTER TIL AGF's KOMMENDE HJEMMEKAMPE HER!